**Ամանդա Բլեյք** (անգլ.՝ **Amanda Blake**, իսկական անուն-ազգանունը՝ **Բևերլի Լյուիս Նիլ** (անգլ.՝ Beverly Louise Neill, փետրվարի 20, 1929(1929-02-20), Բուֆֆալո, Նյու Յորք, ԱՄՆ - օգոստոսի 16, 1989(1989-08-16), Սակրամենտո, ԱՄՆ), ամերիկացի դերասանուհի։ Հայտնի է «Ծուխ գնդացրի փողից» սերիալում և «Աստղ է ծնվել», «Լիլի», «Ծուխ գնդացրի փողից։ Դոջի վերադարձը» ֆիլմերում խաղացած դերերով։ Երեք անգամ առաջադրվել է «Ոսկե Գլոբուս» մրցանակի։

Կենսագրություն
--------------

Ամանդան ծնվել է Նյու Յորք նահանգի Բուֆֆալո քաղաքում։ Նախքան դերասանական վարպետության դասեր սկսելը աշխատել է որպես հեռախոսավարուհի։

Վերցնելով Յանգ Գրիր Գարսոն կեղծանունը՝ նա ճանաչում է ստացել 1955-1974 թվականներին «Ծուխ գնդացրի փողից» հեռուստասերիալում 19-ամյա Միս Քիթի անունով խորտկարանի տիրուհու դերի շնորհիվ։ 1968 թվականին Բլեյքը հրավիրվել էր արևմտյան մեծ կատարողների համերգին, որն անցկացվում էր Օկլահոմայի National Cowboy & Western Heritage Museum-ում։ Նա երրորդ հրավիրված կատարողն էր Թոմ Միքսից և Գարի Կուպերից հետո, որոնք այդ պատվին էին արժանացել 1958 և 1966 թվականներին։

Հեռուստատեսությունում տևական դերերի պատճառով Ամանդան հազվադեպ է նկարահանվել մեծ կինոյում։ Հեռուստատեսային կատակերգությունում հայտնվել է Ռեդ Սքելթոնի հետ, ինչպես նաև *Hollywood Squares* և *Match Game 74* հանրային քննարկումների և շոու-վիկտորինաների մասնակից է։ 1957 թվականին Ամանդան նկարահանվել է «*Coate of Many Colors»* հեռուստասերիալում՝ Բեթի Լեյվոն Կոատի դերում։

Վերջին անգամ Ջեյմս Վուդսի և Շոն Յանգի հետ միասին էկրանին է հայտնվել 1988 թվականին «Դոպինգ» դրամայում։

Մահ
---

Ամանդան եղել է մոլի ծխող և 1977 թվականին տարել է բերանի խոռոչի վիրահատություն։ Հետագայում Բլեյքը դարձել է քաղցկեղի դեմ ամերիկյան ընկերության անդամ և 1984 թվականին դարձել է արիության համար մրցանակի դափնեկիր։

Ըստ Նյու Յորք Թայմս թերթի՝ Ամանդա Բլեյքը մահացել է 1989 թվականի օգոստոսի 16-ին ՁԻԱՀ-ի հետ կապված բարդություններից։ Մահվան պատճառի մասին շփոթություն կա. Ամանդայի որոշ ընկերներ հայտնել են, որ նա մահացել է քաղցկեղից, սակայն մահվան վկայագրում նշված պատճառները բնորոշ են ՁԻԱՀ-ի հետևանքով առաջացած բարդություններին։ Այս մասին ավելի ուշ հաստատել են նրա մնացած ընկերներն ու բուժող բժիշկը։

Ֆիլմագրություն
--------------

| Տարի |  | Հայերերն անվանում | Բնօրինակ անվանում | Դեր |
| --- | --- | --- | --- | --- |
| 1953 | ֆ | Լիլի | *Lili* | Պիչ Լիպս |
| 1954 | ֆ | Տիկին Լեսլիի մասին | *About Mrs. Leslie* | Ջիլի |
| 1954 | ֆ | Աստղ է ծնվել | *A Star Is Born* | Սյուզան Էտինջեր |
| 1955 | ֆ | Բյուրեղապակե կոշիկ | The Glass Slipper | *Բիրդենա* |
| 1955-1975 | ս | Ծուխ գնդացրի փողից | *Gunsmoke* | Քեթի Ռասել |
| 1955-1962 | ս | Ալֆրեդ Հիչքոկը ներկայացնում է | *Alfred Hitchcock Presents* | Քերոլ Արլենգթոն |
| 1956-1984 | ս | Գիշերվա շեմին | *Edge of Night* | բժիշկ Ջուլիան Սթենհաուեր |
| 1977-1986 | ս | Սիրո նավակ | *The Love Boat* | Նորա |
| 1988 | ֆ | Դոնորներ | *B.O.R.N.* | Ռոզի |

Մրցանակներ և անվանակարգեր
-------------------------

| Տարի | Մրցանակ | Կատեգորիա | Ֆիլմ կամ սերիալ | Արդյունք |
| --- | --- | --- | --- | --- |
| 1959 | Էմմի | Դրամատիկական սերիալում երկրորդ պլանի լավագույն դերասանուհի | Ծուխ գնդացրի փողից | Առաջադրված
 |
| 1967 | Western Heritage Awards | Լավագույն հեռուստատեսային դրամա | Ծուխ գնդացրի փողից | Հաղթանակ |
| 1970 | Ոսկե գլոբուս | Հեռուստատեսությունում դրամայի լավագույն դերասանուհի | Ծուխ գնդացրի փողից | Առաջադրված
 |
| 1971 | Ոսկե գլոբուս | Հեռուստատեսությունում դրամայի լավագույն դերասանուհի | Ծուխ գնդացրի փողից | Առաջադրված
 |
| 1972 | Ոսկե գլոբուս | Հեռուստատեսությունում դրամայի լավագույն դերասանուհի | Ծուխ գնդացրի փողից | Առաջադրված
 |
|

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  SNAC — 2010.
2. 1 2 3 4  Find A Grave — 1996.
3. ↑  «Amanda Blake Died of AIDS, Doctor Says». *The New York Times*. 1989 թ․ նոյեմբերի 8.
4. ↑  *Stark, John; Hoover, Eleanor* Friends—and Her Doctor—say AIDS, Not Cancer, Killed Gunsmoke's Amanda Blake(անգլ.) // *People* : journal. — Mark Allen Group, 1989. — Т. 32. — № 21.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNE: XX4909992 · GND: 120331020X · LCCN: no99027002 · VIAF: 4560725 · WorldCat VIAF: 4560725 |

 |